B-57 Canberra

B-57 Canberra merupakan sebuah pesawat pengebom yang digunakan oleh Tentera Udara Amerika Syarikat untuk menjalankan misi-misi pengeboman dan peninjauan mulai tahun 1950-an. Kapal terbang ini pada asalnya diasaskan kepada pesawat English Electric Canberra buatan British. Sejarah Versi B-57B menjadi versi muktamad pesawat pengebom ini, dan mempunyai beberapa pengubahsuaian. 4 stesen senjata dipasangkan di bawah sayap kapal terbang ini untuk membolehkan lebih banyak senjata dibawa. Kapal terbang ini juga diberikan persenjataan 8 pucuk mesingan of 0.50 in (12.7 mm) Browning M2 dan kemudiannya digantikan dengan 8 pucuk meriam 20 mm jenis M39. Penerbangan sulung B-57B dilakukan pada 18 Jun 1954. Pesawat jenis B-57 pada awalnya menghadapi beberapa masalah seperti kerosakan enjin dan kegagalan pengerak sayap ekor menyebabkan beberapa pesawat menjunam ke tanah. Tentera Udara Amerika Syarikat menganggapkan pesawat B-57 ini tidak sesuai untuk tugasan pencerobohan malam dan Martin mengambil langkah meningkatkan peralatan elektronik pesawat ini. Menjelang tahun 1957, Tentera Udara Amerika Syarikat menerima pesawat F-100 Super Sabre ke dalam perkhidmatan skuadron, dan B-57 diputuskan untuk dikeluarkan daripada perkhidmatan. Persaraan pesawat ini ditangguhkan kerana Perang Vietnam. Penempatan pesawat B-57B di Bien Hoa bermula dalam bulan November 1964 dengan perlanggaran di antara 3 buah pesawat semasa tiba! 5 buah pesawat lagi musnah dalam serangan mortar oleh Viet Cong dan 15 lagi rosak. Misi pengeboman bermula pada 19 Februari 1965 dalam Operasi Rolling Thunder. Pesawat B-57 biasanya dipasangkan 9 butir bom 500 lb (227 kg) di dalam badan pesawat dan 4 butir bom 750 lb (340 kg) di bawah sayap. Dalam bulan April 1965, pesawat B-57B mula membuat serangan waktu malam dibantu oleh pesawat lampu suar dan pesawat peperangan elektronik jenis EF-10B Skyknight. Pada 16 Mei 1967, sebuah pesawat b-57B meletup di atas landasan di Bien Hoa, dan menyebabkan kemusnahan 10 buah B-57B yang lain, bersama-sama 11 buah kapal terbang A1 Skyraider dan sebuah kapal terbang F-8 Crusader. Akibat pelumpuhan perang, peswat B-57 dihantar ke Phan Rang di mana mereka menyertai serangan membantu operasi tentera di kawasan tersebut bersama-sama pesawat pengebom English Electric Canberra milik Tentera Udara Diraja Australia. Daripada 94 buah pesawat B-57 yang dihantar ke Vietnam, 51 buah menjadi korban perang dan pada akhir tahun tahun 1969, hanya 9 buah sahaja yang masih tinggal. Pengguna Pakistan Tentera Udara Pakistan Republik China Tentera Udara Republik China (Taiwan) Amerika Syarikat Tentera Udara Amerika Syarikat NASA NCAR/High Altitude Mapping Missions, Inc, Pentadbiran Atmosfera dan Laut Kebangsaan dari Jabatan Perdagangan Amerika Syarikat Spesifikasi (B-57B) Data dari Quest for Performance Ciri umum Anak kapal: 2 Panjang: 65 kaki 6 in (20.0 m) Rentang sayap: 64 kaki 0 in (19.5 m) Tinggi: 14 kaki 10 in (4.52 m) Sayap luas: 960 kaki² (89 m²) Berat kosong: 27,090 lb (12,285 kg) Berat berisi: 40,345 lb (18,300 kg) Berat berlepas maksimum: 53,720 lb (24,365 kg) Loji kuasa: 2× Wright J65-W-5 turbojet, 7,220 lbf (32.1 kN) setiap satu Pemalar seretan angkatan kosong: 0.0119 Kawasan seretan: 11.45 kaki² (1.06 m²) Kadar aspek: 4.27 Prestasi Kelajuan maksimum: Mach 0.79 (598 bsj, 960 km/j) at 2,500 kaki (760 m) Kelajuan sederhana: 476 bsj (414 knot, 765 km/j) Kelajuan menegun: 124 bsj (108 knot, 200 km/j) Jejari bertempur: 950 batu (825 batu nautika, 1,530 km) dengan bom seberat 5,250 lb (2,380 kg) Jarak maksimum: 2,720 batu (2,360 batu nautika, 4,380 km) Lelangit khidmat 45,100 kaki (13,745 m) Kadar kenaikan: 6,180 kaki/min (31.4 m/s) Beban sayap: 42 lb/kaki² (205 kg/m²) Tujahan/berat: 0.36 Kadar angkatan kepada berat: 15.0 Persenjataan Meriam: 4× meriam M39 berkaliber 20 mm dengan 290 butir peluru/meriam Bom: 4,500 lb (2,000 kg) dalam ruang bom termasuk bom nuklear 2,800 lb (1,300 kg) di empat tenggekan luar termasuk roket tanpa panduan Avionik Sistem Panduan Radar Pengeboman Udara APW-11 Sistem Pengeboman SHORAN Penerima Amaran Radar APS-54 Rujukan Lihat juga Pembangunan berkaitan English Electric Canberra Pesawat setanding AJ Savage Avro CF-100 B-45 Tornado Ilyushin Il-28 Martin XB-51 Senarai berkaitan Senarai pesawat pengebom Senarai pesawat tentera Amerika Syarikat